DECIZIA COMISIEI
din 23 octombrie 2008
de modificare a Deciziei 2006/241/CE privind importul anumitor specii de melci destinați consumului uman din Madagascar
[notificată cu numărul C(2008) 6083]
(Text cu relevanță pentru SEE)
(2008/825/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (1), în special articolul 22 alineatul (6),
întrucât:
(1)
Decizia 2006/241/CE a Comisiei din 24 martie 2006 privind anumite măsuri de protecție cu privire la unele produse de origine animală, cu excepția produselor pescărești, originare din Madagascar (2) interzice importul de produse de origine animală, altele decât produse pescărești, originare din Madagascar.
(2)
În martie 2007 a fost efectuată o inspecție comunitară în Madagascar cu scopul de a evalua controalele privind sănătatea publică și condițiile producției de produse pescărești în țara terță respectivă. Rezultatele respectivei inspecții și informațiile ulterioare transmise de Madagascar arată că există garanții adecvate din partea țării respective care permit importul din Madagascar în Comunitate a anumitor specii de melci destinați consumului uman.
(3)
Prin urmare, Decizia 2006/241/CE ar trebui modificată în consecință.
(4)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Decizia 2006/241/CE se modifică după cum urmează:
1.
Articolul 1 se înlocuiește cu următorul text:
„Articolul 1
Prezenta decizie se aplică produselor de origine animală, cu excepția produselor pescărești și a melcilor, originare din Madagascar.”
2.
Se introduce articolul 1a de mai jos:
„Articolul 1a
În sensul prezentei directive, «melci» înseamnă gastropode refrigerate, înghețate, extrase din cochilie, gătite, preparate sau conservate din speciile Helix pomatia Linné, Helix aspersa Muller, Helix lucorum și din speciile aparținând familiei Achatinidae.”
Articolul 2
Prezenta decizie se adresează statelor membre.
Adoptată la Bruxelles, 23 octombrie 2008.